वृश्चिक- आज का दिन आपके लिए मिलाजुला, लेकिन सकारात्मक रहेगा. आपको अपने प्रयासों में भी सफलता मिलेगी, भाग्य का भी साथ मिलेगा. और कई नए और अच्छे अवसर भी मिल सकते हैं, जिनसे आप तुरंत सहमत नहीं हो सकेंगे. आज नौकरी के मामले में कोई महत्वपूर्ण बात, निर्णायक किस्म का इंटरव्यू हो सकता है. आज आपकी अपने किसी बहुत नजदीकी व्यक्ति से, जो संभवतः आपका मित्र है, गंभीर किस्म की असहमति हो सकती है. लेकिन आप इसे लेकर ज्यादा चिंता न करें. वास्तव में इस व्यक्ति का और आपका सोचने का तरीका एक दूसरे से बहुत भिन्न है. आपमें हर मसले पर एक-दूसरे से सहमत होने की संभावना ही नहीं है. हो सकता है कि आज आप दोनों एक दूसरे से हमेशा के लिए अलग होने का फैसला कर लें. लेकिन किसी भी हालत में रिश्तों को इतना न बिगड़ने दें कि आपके बीच फिर सुलह होने का रास्ता ही न बचे. अपने आपको संतुलित बनाए रखें. आपको अपने परिवार का और विशेषकर माता-पिता का पूरा समर्थन मिलेगा.